ශ්‍රී ලංකා පාපන්දු සම්මේලනයට අදාළ කරුණු කාරණා කිසිවක් පිළිබඳව තොරතුරු හෝ ප්‍රකාශන නිකුත් කිරීම පාපන්දු විධායක සාමාජිකයන්ට කළ නොහැකි බව දැනුම් දී තිබේ.පසුගිය මස 15වැනිදා දාතමින් යුතුව ශ්‍රී ලංකා පාපන්දු සම්මේලනයේ ලේකම් උපාලි හේවගේ මහතා ලියාපදිංචි තැපෑලෙන් සියලු විධායක කමිටු සාමාජිකයන්ට දැනුම් දී ඇති අතර මාධ්‍ය වෙත ප්‍රකාශ නිකුත් කිරීමේ බලය ඇත්තේ මාධ්‍ය අධ්‍යක්ෂකට හා සභාපතිවරයාට පමණක් බව අවධාරණය කර ඇත.පාපන්දු සම්මේලනයේ කමිටු සභාපතිවරුන්ට උපදෙස් දී ඇත්තේ තමන්ට අදාළ මාධ්‍ය නිවේදන මාධ්‍ය අධ්‍යක්ෂකට ලබාදී අනතුරුව පාපන්දු ලේකම් හෝ සභාපතිගෙන් අනුමැතිය ලබාගත යුතු බවයි.